На другім паверсе студэнты Беларускай дзяржаўнай акадэміі мастацтваў, будучыя графічныя дызайнеры і фатографы, манціравалі адразу ў трох памяшканнях вучэбны праект Руслана Найдзена “Шрыфтавы плакат”. Маленькія шыльдачкі з імёнамі ўдзельнікаў прымацоўвалі Марыя Бельская і Лізавета Снігайла — студэнткі-практыканткі Беларускага дзяржаўнага ўніверсітэта культуры і мастацтваў. Іх спецыяльнасць — музейная справа. Зразумела, насычаныя, “аб’ёмныя” дні ў цэнтры не заўсёды, таму ў мяне з’явілася магчымасць паглядзець цягам мантажу, як творы знаходзілі сваё месца ў пустых памяшканнях, напаўняючы “нулявую” прастору сэнсам, а вечарам пабачыла і міні-спектакль.